લિંચીંગ અંગેના કોઈ ભારતીય કે વિદેશી વિશાળ શૈક્ષણિક સાહિત્યનો ચુકાદામાં ઉલ્લેખ કરાયો નથી. તાજેતરના ભૂતકાળમાં બનેલીએક પણ ઘટનાની અદાલત દ્વારા ચર્ચા નથી થઈ કે તેને વિગતવાર વર્ણવેલ નથી. ભારતભરમાં બનતી લિંચીંગની ઘટનાઓમાં સખત વિશ્લેષણનું સ્થાન અસ્પષ્ટ સત્યો અને વિશેષણો લે છે. સમસ્યાઓની સમજ તરફ દોરી જતા કોઈ પ્રયાસો થતા નથી. તેના બદલે, સમગ્ર ઘટનાને પોતાની ફરજ નિભાવવામાં ઉણી ઉતરેલી પોલીસની નબળી કામગીરી તરીકે અને કોર્ટની દરમિયાનગીરીની જરુરિયાત તરીકે રજુ કરવામાં આવે છે. જો પોલીસ કાર્યવાહીમાં બદનામ થાય તો બધું બરાબર લાગશે. ઝારખંડના અલીમુદ્દીન અન્સારીના લિંચીંગના સંદર્ભમાં ઝારખંડ હાઈકોર્ટ કાર્યવાહીના ભાગ રૂપે આરોપી ઠરેલા આઠને જામીન આપવા સિવાય કશુ કર્યુ હોવાનું જણાયું નથી.